LYRIC
Dja-u pinta sáia d’otu kor,
Dja-u muda botom di bu buluza
Bu fazi pé sámbu sima Djulai,
Pa-u pása na mi pa-m ka konxê-u
Bu fanhi narís, dja-u troka vós,
Bu pega bu pila bu dedom di pé,
Bu trokola odju xuxa kolóla,
Bu po xupa-káka pé trokádu.
Má inda m-sta lapidu na bo minina,
E lapidu na bo minina eh eh eh eh…
Dja-u muda kaminhu pa otu rubera
Na mundu bu s’t’ánda so pa kau rabés
Ta kóri di mi
Dja-u bá mása bósta, Pilotu mordê-u na máma-kadera
Bu kré otu algem pa-m sai di bu pé
Bu da-m um borduáda-bára-marmuleru
Bu fergâ-m narís na pipí di Taréku
Bu da-m káldu d’ása-kafanhotu…
Má inda m-kuntina lapidu na bo minina
E lapidu na bo minina eh eh eh eh (bis)
E lapidu na bo, m-sta lapidu na bo,
Báxu kótchi-kótchi minina, na séti bráku-bu kabésa
Na tudu pásu ki bu da, m-sta lapidu na bo.
Báxu kótchi-kótchi minina, na séti bráku-bu kabésa uoi
Na tudu pásu ki bu da – eh lapidu na bo, minina eh eh…
Dja-u tra kása tedja dja-u po betom,
Bu po muzáiku na sala-jantár,
Bu po kása finu só pa-m skorega,
Pa-m kai pa-m da kokéta na tchom !
Bu po nogósi na Sukupira
Brajeru ki toma dja subi dja latchi !
Bu kumpra starletixou di karambóla
Dinheru m-ka sabi dipundi ki bem !
Má inda m-sta lapidu na bo,
E lapidu na bo minina eh eh eh eh…
Bu kumpra pasáji bu bá Bisau
Bu bá fasê-m kórda ku bu iram,
Bu bá rótcha prétu bu bá kontráta
Ku Xuxu pa-u da kábu di mi di bés.
Kusa ka filâ-bu bu bira dodu,
Bu buâ na mi bu korê-m mó na koxa,
Bu odja ma mi é féru kurádu,
Bu pega bu bóka bu po na di meu.
A-gó ki-m bira lapidu na bo minina
E lapidu na bo minina, eh eh eh eh.
E lapidu na bo minina, m-sta lapidu na bo,
Báxu kótchi-kótchi minina, na séti bráku-bu kabésa
Na tudu pásu ki bu da, m-sta lapidu na bo.
Báxu kótchi-kótchi minina, na séti bráku-bu kabésa uoi
Na tudu pásu ki bu da – eh lapidu na bo, minina eh eh…
ltz_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn bug_Latn kea_Latn kea_Latn pap_Latn kea_Latn kea_Latn kea_Latn kea_Latn crh_Latn kea_Latn bug_Latn kea_Latn kea_Latn kea_Latn kea_Latn kea_Latn kea_Latn wol_Latn kea_Latn kea_Latn kea_Latn kea_Latn kea_Latn kea_Latn kea_Latn bug_Latn yor_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn bug_Latn kea_Latn kea_Latn kea_Latn kea_Latn kea_Latn